**OBRAZLOŽENJE PRIJEDLOGA IZMJENA I DOPUNA FINANCIJSKOG PLANA FONDA ZA ZAŠTITU OKOLIŠA I ENERGETSKU UČINKOVITOST ZA 2022. GODINU I PROJEKCIJA PLANA ZA 2023. I 2024. GODINU**

UVOD

Uvažavajući odredbe članka 10. stavka 4. Zakona o proračunu (NN 144/21), Fond je izradio Izmjene i dopune Financijskog plana Fonda za zaštitu okoliša i energetsku učinkovitost za 2022. godinu (dalje: Izmjene).

Planirani prihodi i primici povećavaju se za 643.928.000,00 kn i iznose 2.621.832.290,00 kn.

Planirani rashodi i izdaci povećavaju se za 643.928.000,00 kn i iznose 2.285.832.290,00 kn.

PRIHODI

Ukupni prihodi povećavaju se za 643.928.000,00 kn i iznose 2.621.832.290,00 kn, a najznačajnije povećanje odnosi se na prihode po posebnim propisima (prihodi od emisijskih jedinica).

RASHODI

Planirani rashodi Fonda za 2022. godinu povećavaju se za 643.928.000,00 kn i iznose 2.285.832.290,00 kn.

Najznačajnije povećanje izvršeno je u okviru rashoda za Programe i projekte energetske učinkovitosti i to za 641.000.000,00 kn. Administrativno upravljanje i opremanje povećava se za 2.876.000,00 kn, Programi i projekti zaštite okoliša povećavaju se za 52.000,00 kn, dok Gospodarenje s posebnim kategorijama otpada ostaje nepromijenjeno.

RAČUN FINANCIRANJA

Planirani primici od financijske imovine i zaduživanja nisu se mijenjali i iznose 350.000,00 kn.

POSEBNI DIO

Ukupni rashodi za 2022. godinu raspoređeni su u programe, projekte i aktivnosti koji su prikazani u nastavku.

|  |  |  |  |  |
| --- | --- | --- | --- | --- |
| **Šifra** | **Aktivnost** | **Plan 2022.** | **Povećanje/ smanjenje** | **Novi plan 2022.** |
| **2000** | **Administrativno upravljanje i opremanje** | **118.113.150** | **2.876.000** | 120.989.150 |
| A200000 | Administracija i upravljanje | 75.045.250 | 2.935.300 | 77.980.550 |
| A200002 | Operativni program „Konkurentnost i kohezija 2014.-2020.“ -tehnička pomoć | 29.516.400 | 0 | 29.516.400 |
| A200003 | Interreg Europe | 319.000 | 0 | 319.000 |
| K200000 | Opremanje | 3.182.500 | 500.000 | 3.682.500 |
| K200001 | Informatizacija | 10.050.000 | -559.300 | 9.490.700 |
| **2001** | **Programi i projekti zaštite okoliša** | **323.415.140** | **52.000** | **323.467.140** |
| K200002 | Sanacija odlagališta otpada | 31.600.000 | 0 | 31.600.000 |
| K200003 | Gospodarenje otpadom-izgradnja centara za gospodarenje otpadom | 35.996.000 | 0 | 35.996.000 |
| K200004 | Oporaba otpada i iskorištavanje vrijednih svojstava otpada | 1.000.000 | 0 | 1.000.000 |
| K200005 | Zaštita, očuvanje i poboljšanje kakvoće zraka, tla, vode i mora | 15.466.500 | 0 | 15.466.500 |
| K200006 | Zaštita i očuvanje biološke i krajobrazne raznolikosti | 28.118.200 | 0 | 28.118.200 |
| K200007 | Poticanje obrazovnih, istraživačkih i razvojnih aktivnosti u području zaštite okoliša | 5.020.000 | 0 | 5.020.000 |
| K200008 | Ostali projekti i programi zaštite okoliša | 6.311.000 | -874.300 | 5.436.700 |
| K200009 | Gospodarenje otpadom-izgradnja županijskog centra za gospodarenje otpadom-Kaštijun | 925.000 | 0 | 925.000 |
| K200011 | Omiška Dinara- očuvanje krajobrazne vrijednosti | 0 | 874.300 | 874.300 |
| K200012 | Sanacija odlagališta komunalnog otpada sufinancirana iz EU | 3.036.000 | 1.000.000 | 4.036.000 |
| K200013 | Izgradnja pretovarnih stanica | 3.300.000 | -1.000.000 | 2.300.000 |
| K200014 | Sanacija odlagališta opasnog otpada Sovjak | 43.750.000 | 0 | 43.750.000 |
| K200015 | Sanacija lokacije opasnog otpada Lemić Brdo | 46.900 | 0 | 46.900 |
| K200016 | Darovnica GEF – projekt smanjenja onečišćenja Jadranskog mora | 1.000 | 0 | 1.000 |
| K200017 | Državna mreža | 9.000.000 | 0 | 9.000.000 |
| K200019 | Poticanje odvojenog prikupljanja otpada i recikliranje | 66.970.540 | 52.000 | 67.022.540 |
| K200020 | Modernizacija državne mreže sufinancirana iz EU | 1.100.000 | 0 | 1.100.000 |
| K200021 | Potpora prilagodbi klimatskim promjenama | 20.050.000 | 0 | 20.050.000 |
| K200022 | Smanjenje emisija stakleničkih plinova u neenergetskim sektorima | 6.000.000 | 0 | 6.000.000 |
| K200024 | Ostali projekti sufinancirani sredstvima EU fondova | 11.724.000 | 0 | 11.724.000 |
| A200009 | Obeštećenje radnika trgovačkog društva Plobest d.d. | 34.000.000 | 0 | 34.000.000 |
| **2002** | **Programi i projekti energetske učinkovitosti** | **203.626.000** | **641.000.000** | **844.626.000** |
| K200025 | Provedba programa energetske učinkovitosti u javnom sektoru i industriji | 2.000.000 | 0 | 2.000.000 |
| **Šifra** | **Aktivnost** | **Plan 2022.** | **Povećanje/ smanjenje** | **Novi plan 2022.** |
| K200027 | Poticanje korištenja obnovljivih izvora energije | 86.000.000 | 0 | 86.000.000 |
| K200028 | Poticanje održive gradnje | 5.000.000 | 0 | 5.000.000 |
| K200030 | Poticanje energetske učinkovitosti u prometu | 40.000.000 | 0 | 40.000.000 |
| K200031 | Poticanje obrazovnih, istraživačkih i razvojnih aktivnosti u području energetske učinkovitosti | 1.500.000 | 0 | 1.500.000 |
| K200032 | Ostali projekti i programi energetske učinkovitosti | 1.000 | 0 | 1.000 |
| K200035 | Program obnove obiteljskih kuća | 52.000.000 | 0 | 52.000.000 |
| K200036 | Projekti s trećim zemljama | 100.000 | 0 | 100.000 |
| K200038 | Program nabave kondenzacijskih bojlera | 9.000.000 | 7.000.000 | 16.000.000 |
| K200040 | Program suzbijanja energetskog siromaštva | 1.925.000 | 634.000.000 | 635.925.000 |
| K200041 | Potpora proizvodnji iz OIE sredstvima prodaje emisijskih jedinica | 1.000.000 | 0 | 1.000.000 |
| A200005 | Potpora provedbi klimatsko-energetske politike | 3.000.000 | 0 | 3.000.000 |
| A200007 | Poticanje edukativnih i informacijskih aktivnosti u području energetske učinkovitosti | 2.100.000 | 0 | 2.100.000 |
| **2003** | **Gospodarenje s posebnim kategorijama otpada** | **996.750.000** | **0** | **997.750.000** |
|  | rashodi PKO | 974.680.000 | -980.000 | 974.710.000 |
|  | rashodi PKO - administracija | 22.070.000 | 980.000 | 23.050.000 |
|  | **UKUPNO FZOEU** | **1.641.904.290** | **643.928.000** | **2.285.832.290** |

ADMINISTRATIVNO UPRAVLJANJE I OPREMANJE

Rashodi za Administrativno upravljanje i opremanje povećavaju se za 2.876.000,00 kn na način da su planirani u iznosima neophodnim za obavljanje osnovnih poslova i funkcija Fonda.

PROGRAMI I PROJEKTI ZAŠTITE OKOLIŠA

Ostali projekti i programi zaštite okoliša (K200008)

Planirana sredstva se smanjuju za 874.300,00 kn iz razloga što se sredstva radi povijesnog praćenja realizacije prenose na aktivnost Omiška Dinara – očuvanje krajobrazne vrijednosti (K200011).

Omiška Dinara – očuvanje krajobrazne vrijednosti (K200011)

Radi povijesnog praćenja realizacije projekta Omiška Dinara planirana sredstva u iznosu od 874.300,00 kn se sa aktivnosti Ostali projekti i programi zaštite okoliša (K200008) prenose na ovu aktivnost.

Sanacija odlagališta komunalnog otpada sufinancirana iz EU (K200012)

Planirana sredstva se povećavaju za 1.000.000,00 kn zbog kašnjenja u planiranoj realizaciji projekata, prouzročenim ponajviše COVID-19 pandemijom, zbog čega su postojeći ugovori za radove na sanaciji produženi.

Izgradnja pretovarnih stanica (K200013)

Obzirom da u 2021. godini radi rješavanja imovinsko-pravnih odnosa nije započela izgradnja pretovarne stanice Rakitovac Gospić (koja je dio sustava CGO-a Biljane Donje), planirana sredstva na ovoj aktivnosti smanjuju se za 1.000.000,00 kn.

Poticanje odvojenog prikupljanja i recikliranje (K200019)

Planirana sredstva povećavaju se za 52.000,00 kn obzirom da je sukladno Zakonu o gospodarenju otpadom (NN 84/2021) potrebno 1% godišnjih prihoda od poticajne naknade uplatiti u državni proračun Republike Hrvatske za financiranje sustava gospodarenja otpadom.

# **PROGRAMI I PROJEKTI ENERGETSKE UČINKOVITOSTI**

Program nabave kondenzacijskih bojlera (K200038)

Planirana sredstva se povećavaju za 7.000.000,00 kn zbog ubrzane dinamike provođenja projekata.

Program suzbijanja energetskog siromaštva (K200040)

Planirana sredstva se povećavaju za 634.000.000,00 kn radi provedbe Zaključka Vlade Republike Hrvatske u vezi s ublažavanjem porasta cijena plina i sprječavanja izloženosti građana energetskom siromaštvu (KLASA: 022-03/22-07/81, URBROJ: 50301-05/27-22-1) od 9. ožujka 2022.